title: Sampi Wadak
text: Tan critanen, teked suba Ida di taman. Ditu lantas Ida masiram, suud masiram, lantas Ida mailehan koné di taman ngalap bunga. Kenken baya lantas tuun ujan angin peteng liget. Bé makyayangan lantas Radén Galuh bareng panyrowané pungsang-pangsinga tekén anginé. Ditu lantas padha mabelasan, suba tusing karuan timpalné ban petengé alah kidemang.